Ragnar Nilsen

Ragnar Sverre Nilsen (født 1896, død 1986) var en norsk arkitekt. 

 Utdannelse og virke 
Nilsen ble utdannet ved Norges tekniske høgskole i 1919 og deretter ved NAL-akademiet i Kristiania. Senere dro han på studiereiser til Tyskland i 1938 og Ungarn i 1938–39.

Nilsen hadde egen arkitektpraksis i Oslo og tegnet en rekke funksjonalistiske bygg i hovedstaden på 1930-tallet. Ikke minst er han kjent for boligblokkene i Iladalen, der han også tegnet kirken. Like etter krigen tegnet han en rekke leiegårder for OBOS og Oslo kommune.Se Norsk kunstnerleksikon for detaljer.

Som kontrast til dette har Nilsen arbeidet med restaurering av en rekke gamle kirker. Dette arbeidet innebærer en orientering mot byggenes egenart og historie, i motsetning til tidligere tider, da man gjerne hadde tilpasset gamle kirker til samtidens stilidealer.

 Verker i utvalg 
 Oslo internasjonale sjømannshjem, Tollbugata 4, Oslo (1932)
 Boliggård i Drammensveien 116B, Oslo (1936; vant Sundts premie)
 Iladalen kirke, Oslo (1936–41)
 Restaurering av Nannestad kirke (1942–46, i samarbeid med Ulrik Hendriksen)«Norges kirker»
 Interiørendringer i Tranby kirke, Lier (1949–50)«Norges kirker»
 Restaurering av Rødenes kirke, Marker (1949–52)«Norges kirker»
 Orgelprospekt til Holter kirke, Nannestad (1951)«Norges kirker»
 Restaurering av Rømskog kirke (1952–54)«Norges kirker»
 Endrings- og restaureringsarbeider i Efteløt kirke, Sandsvær (1953)«Norges kirker»
 Restaurering av Flåbygd kirke, Nome (1953–55)Norsk kunstnerleksikon, som er kilde også ellers dersom ikke annet er nevnt.
 Reparasjon og utvidelse av Rælingen kirke (ca. 1953–60, inkludert orgelprospekt)«Norges kirker»
 Restaurering av Svarstad kirke, Lardal (1954–57)
 Restaurering av Våle kirke, Re (1956)
 Restaurering av Nesodden kirke (1956)«Norges kirker»
 Restaurering av Solum kirke, Skien (1957–59)
 Lektorenes hus, Wergelandsveien 15, Oslo (1958; Japans ambassade 2003–2014)
 Restaurering av Hof kirke i Vestfold (1957, 1960 og 1962)
 Restaurering av Dal kirke, Tinn (1960–62)
 Restaurering av Skjeberg kirke, Sarpsborg (1961)
 Restaurering av Holmestrand kirke (1962)
 Interiørendringer i Åros kirke, Røyken (1963–65)«Norges kirker»
 Restaurering av Siljan kirke (1966–67)
 Restaurering av Ingedal kirke, Sarpsborg (1967–69)

 Referanser 

 Kilder 
 Norsk kunstnerleksikon

 Oslo byleksikon

Kategori:Norske arkitekter
Kategori:Sundts premie
Kategori:Personer fra Oslo